เรื่องร้องเรียน: ทำถนนคอนกรีตซอยศาลาธรรมสพน์13 เมื่อไรเสร็จครับ เห็นในสัญญาที่ติดไว้เสร็จ9กพ 66 ตอนนี้ยังเห็นไม่เทปูนเลย
การดำเนินการของเจ้าหน้าที่: ขอขอบคุณท่านที่แจ้งมา และขอเรียนให้ท่านทราบว่าปัจจุบันโครงการปรับปรุงซอยศาลาธรรมสพน์13 และซอยแยก2 อยู่ในขั้นตอนการบดอัดชั้นหินคลุกรองพื้นทาง ขั้นตอนต่อไปจะเป็นการวางเหล็กและเทคอนกรีตผิวจราจร ซึ่งระหว่างการปรับปรุงถนนจะมีหน่วยงานสาธารณูปโภค การประปานครหลวงมีการวางท่อประปาในคราวเดียวกัน และมีการบรรจบท่อประปาใหม่ ซึ่งทำให้การทำงานบางส่วนล่าช้า ทั้งนี้สำนักงานเขตทวีวัฒนาได้ประสานการประปาและผู้รับจ้างให้เร่งรัดการทำงาน คาดว่าจะเสร็จประมาณปลายเดือนมีนาคม 2566 และขออภัยในความไม่สะดวกมาด้วยครับ
ความเห็นของผู้แจ้ง: เจ้าหน้าที่ตอบกลับรวดเร็วดีครับ แต่ไม่ประทับใจที่ผู้รับเหมาไม่สามารถส่งงานตามสัญญาว่าจ้างได้ ไม่ว่าด้วยเหตุผลใดก็ตาม ถ้าติดต้องประสานงานกับหน่วยอื่นก็ควรประสานงานไว้เนิ่นๆ
พื้นที่: แขวงศาลาธรรมสพน์ เขตทวีวัฒนา กรุงเทพมหานคร